Alsvåg kirke

Alsvåg kirke ligger i Alsvåg i Øksnes kommune i Nordland. Den tilhører Øksnes sogn i Vesterålen prosti.

Kirka er ei langkirke i tre. Den ble innviet som bedehus 7. oktober 1923, og restaurert og ombygd til kirke i 1949. Bygget ble gjort høyere ved at det ble lagt til en halv meter og vinduene endret fra rektangulære til spissbuede. Kirken ble restaurert innvendig i 2009.
Altertavlen er fra samme tid som bedehuset ble reist i 1923 og er av Gebart fra Tromsø. Orgelet er av nyere dato; fra 1961 og er fra Vestres orgel-og pianofabrikk.

Antall sitteplasser er oppgitt forskjellig i kildene, fra 210 i kirkebyggdatabasen hos Kirkesøk til 300 i norsk kirkeleksikon. 

Ved kirka står en bauta til minne om seks menn fra Langenes (kommunen) som falt i kamp under andre verdenskrig.

 Referanser 

 Kilder 




Kategori:Kirker i Øksnes
Kategori:Kirker i Vesterålen prosti
Kategori:Kulturminner i Øksnes
Kategori:Norske kirker fra 1923
Kategori:Norske kirker fra 1949